‘… আমি মনে করি হজ প্রতিপালন ধর্মীয় অনুশাসনের মধ্যে অন্যতম ফরজ। এ ফরজ পালনেও আরো কতগুলো অবশ্যপালনীয় ধর্মীয় অনুশাসন প্রতিপালন মাত্র একবারই করার কথা, যা নিজেও করেছি। ওয়াজিব-সুন্নত পরিহার করে অবশ্যপালনীয় ফরজ তরক করে যারা এ ফরজটি পালনে প্রতি বছর ব্যস্ত, তাদের মানসিকতা আর আমার বিবেচনা ভিন্ন। হজ যে একটি বিরাট অর্থনৈতিক কর্মকাণ্ড তা কিন্তু মানতে না চাইলে মিথ্যা হয়ে যায় না। রোজার মাসটি আমার প্রাত্যহিক জীবনের অবশ্যপালনীয় মাস। আমি এই ধর্মীয় আচারটি পালন করি। মহানবী সা: আল্লাহর প্রেরিত প্রতিনিধি, বিশ্বের শ্রেষ্ঠ দার্শনিক। শূন্য থেকে একক প্রচেষ্টায় রাষ্ট্র প্রতিষ্ঠা ও পরিচালনে দ ও সফল রাষ্ট্রনায়ক। আমার চলার পথের আলোকবর্তিকা। আদর, ভালোবাসা, শ্রদ্ধা ও সম্মানে নিজের বুকে আগলে আবদুল্লাহপুত্র মোহাম্মদ বলে আদর প্রকাশে কুণ্ঠিত, ভীত বা শঙ্কিত নই। এই দুর্লভ মানবজীবন, সামনে মহানবীর আদর্শিক জীবন চলার নির্দেশনা থাকার পরও কি সুন্দরের আরাধনা মনে জাগবে না?’